Ellie Shoes E-405-Vanity 4鞋跟透明骡子 - SatinBoutique
主页 / 产品 / Ellie鞋子E-405-Vanity 4鞋跟清除骡子
Ellie Shoes E-405-Vanity 4“Heel Clear Mule。
5 /清除 6 /清除 7 /清除 8 /清除 9 /清除 10 /清除 11 /清除 12 /清除 Pendel-plesier met SYM se Wolf SB250Ni | Maroela Media
Pendel-plesier met SYM se Wolf SB250Ni
SYM se Wolf SB250Ni (Foto: Brian Cheyne)
Ek is oortuig daarvan dat vervaardigers van kleinkapasiteit-pendelfietse slegs een formule het: ŉ ontwerp uit die 80s, met reguit lyne en baie chroom. Maar die speelveld het ŉ paar groot name wat nou hul toetrede gaan maak en SYM het so pas ŉ salvo afgevuur.
SYM is ŉ Taiwannese vervaardiger wat hoofsaaklik bromponies maak, maar het ‘n paar truuks geleer in die tyd wat hulle Hondas aanmekaar gesit het in Taiwan. Die SYM Wolf SB250Ni is ŉ baie bekwame klein fietsie. Wat my hart verbly het, is dat hulle nie die reëls gevolg het nie.
Die Wolf is ŉ baie moderne en aantreklike fiets. Daar is ‘n aanduiding dat SYM dalk bietjie die ander spelers se huiswerk afgeskryf het, want die lyne is Japannees geïnspireerd. Twee kleurskemas is beskikbaar: dof-blou en dof-rooi. Dit is ŉ ongewone afwerking, maar dit werk mooi op die fiets. Die Wolf span van voor tot agter die nuutse tegnologie in. Die voorste skyf het radiaal-gemonteerde knypers en agter is ook ŉ skyf ingespan. Die voorrem se hefboom is selfs verstelbaar, wat ongewoon is in hierdie klas.
Die enjin lewer 24pk en loop verbasend glad vir ŉ enkel-silinder. Gekoppel aan ŉ 6 spoed ratkas, sal die Wolf nie juis ŉ kortafstandwedren wen nie, maar hy loop gemaklik teen snelwegspoed. Ek was verbaas hoe min inspanning nodig was om 120km/h op die spoedmeter te sien. Geduld, ja, maar nie inspanning nie.
Die handvatsels is nou en dit maak van die Wolf ŉ fees in die verkeer. Die kantspieëls is betreklik wyd en sig na agter is uitstekend. Voor jou is ŉ groot toere-teller en die res van die inligting is vervat in ŉ vloeikristaleenheid. Dit wys selfs ratposisie aan, wat meer van toepassing is op groter fietse. Wat my verder beïndruik het, was die afwerking. Die skakelaars voel solied en duursaam.
Die brandstoftenk hou 14 liter en behoort ŉ reikafstand van meer as 300km te lewer. Met ŉ saalhoogte van 79cm, behoort selfs die korteres onder ons reg te kom. Die ryposisie is baie sportief. Jy lê so effe vorentoe en die voetruste is ver agtertoe geskuif.
Op die pad is die Wolf lekker rats en om van rigting te verander, verg die minimum inspanning. Onthou net, hierdie is ŉ pendelfiets en moet dienooreenkomstig beoordeel word. Top spoed en 0-100 syfers is irrelevant as jy deur stadsverkeer strompel. Die klein SYM is die ideale pendelfiets en ek het ons tydjie saam baie geniet.
SYM word ingevoer, versprei en ondersteun deur Kawasaki SA.
Vir meer inligting, besoek SYM se produkblad.
Prys: R58 995